Πρόσκληση ενδιαφέροντος για συμμετοχή στη Xριστουγεννιάτικη αγορά στην Πλατεία Θ. Κολοκοτρώνη και Κηφισίας, από 19.12.2017 έως 02.01.2018

**Ο Δήμος Ηρακλείου Αττικής καλεί τους ενδιαφερόμενους, που θέλουν να συμμετέχουν στην  Xριστουγεννιάτικη αγορά, να υποβάλλουν αίτηση – υπεύθυνη δήλωση, με τα απαραίτητα δικαιολογητικά, από 25.10.2017 έως 15.11.2017 και ώρες 08:30 με 14:30, στο Γραφείο Πρωτοκόλλου, που βρίσκεται στον 2ο όροφο του Δημαρχείου (Στ. Καραγιώργη 2), για να έχουν δικαίωμα συμμετοχής στην κλήρωση που θα γίνει την Τετάρτη 22.11.2017 και ώρα  10.30 π.μ στο ΓραφείοΑδειοδοτήσεων και Ρύθμισης Εμπορικών Δραστηριοτήτων. Τα αντίστοιχα τέλη θα καταβληθούν έως 27.11.2017 (ημέρα Δευτέρα)**

**ΔΙΚΑΙΟΥΧΟΙ ΣΥΜΜΕΤΟΧΗΣ**

Οι άδειες χορηγούνται:

α) σε επαγγελματίες εμπόρους που νόμιμα δραστηριοποιούνται αποκλειστικά σε υπαίθριες αγορές (υπαίθριοι πωλητές)

β) σε όσους κατέχουν άδεια άσκησης υπαίθριου (στάσιμου ή πλανόδιου ) εμπορίου.

γ) σε κατόχους άδειας πωλητή λαϊκών αγορών βιομηχανικών ειδών σε ποσοστό μέχρι 20%.

δ) σε λοιπούς εμπόρους.

ε) σε κατόχους άδειας καταστημάτων υγειονομικού ενδιαφέροντος.

**ΕΙΔΟΣ ΑΔΕΙΑΣ-ΑΡΙΘΜΟΣ**

Στα πωλούμενα είδη περιλαμβάνονται ιδίως:

α) ζαχαρώδη, γλυκά, λουκουμάδες, βάφλες, ξηροί καρποί, παραδοσιακά είδη (όπως κάστανα, μαντολάτο,παστέλι, χαλβάς, γλυκά του κουταλιού, διάφορα αρτοποιήματα, ζυμαρικά κλπ), θεραπευτικά βότανα, μέλι,  μαλλί της γριάς, ποπ-κόρν, αναψυκτικά, λικέρ, ροφήματα-καφές,και ορίζονται σε τρεις (3) θέσεις.

β) πασχαλινά είδη (όπως κεριά, λαμπάδες κλπ για τη πασχαλινή αγορά) ή χριστουγεννιάτικα είδη

( στολίδια, γούρια κλπ για τη χριστουγεννιάτικη αγορά), που ορίζονται σε οκτώ (8) θέσεις.

γ)είδη λαϊκής τέχνης, μπαλόνια, παιχνίδια, είδη δώρων, αξεσουάρ, ασημικά,φο-μπιζού,είδη ρουχισμού, υποδήματα, είδη καλλωπισμού, αρώματα, είδη οικιακής χρήσης,υαλικά, αγιογραφίες, πόστερ, μικροπωλητές διαφόρων ειδών και ορίζονται σε έξι (6) θέσεις.

δ) είδη που πωλούνται από επιχειρήσεις μαζικής εστίασης πρόχειρου γεύματος και ορίζονται σε τρεις (3) θέσεις.

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

1. Αίτηση – Υπεύθυνη Δήλωση **(έντυπο Υπηρεσίας) στην οποία εκτός των άλλων θα δηλώνονται η διεύθυνση της** **ασκούμενης δραστηριότητας, τα προς πώληση είδη καθώς και η χρονική διάρκεια για την οποία ζητείται η παραχώρηση της χρήσης αυτού.**

2. Φωτοτυπία ταυτότητας ή διαβατηρίου και για αλλοδαπούς φωτοτυπία   διαβατηρίου και άδεια     διαμονής σε ισχύ η οποία να  του επιτρέπει την άσκηση της συγκεκριμένης δραστηριότητας.

3. Πρόσφατη απόδειξη ταμειακής μηχανής.

4. Βεβαίωση της οικείας (Δημόσιας Οικονομικής Υπηρεσίας Δ.Ο.Υ περί υποβολής δήλωσης – έναρξης άσκησης επιτηδεύματος, σύμφωνα με τους νόμους 4045/1960(47 Α') και 1642/1986(125 Α΄).

5. Πιστοποιητικό αρμόδιου ασφαλιστικού φορέα περί εγγραφής  σε αυτόν.

6. Δημοτική Ενημερότητα περί μη οφειλής στο Δήμο (Ν. 3463/2006).

7. Βεβαίωση εγγραφής στο αρμόδιο Επιμελητήριο (για τους εμπόρους που διαθέτουν επαγγελματική στέγη π.χ. κατάστημα, βιοτεχνία, πρατήριο, εργοστάσιο κ.λ.π.).

8. Φωτοτυπία βιβλιάριου υγείας, εφόσον πρόκειται για διάθεση τροφίμων- ποτών.

Οι ενδιαφερόμενοι θα συμμετέχουν στη διαδικασία μετά από τον έλεγχο για την πληρότητα των στοιχείων από την Υπηρεσία.

Η κατοχύρωση θέσης θα γίνεται με την εφάπαξ καταβολή του ποσού που  αντιστοιχεί στο τέλος χρήσεως του χώρου πριν την απόφαση του Δημοτικού Συμβουλίου σχετικά με την αδειοδότηση των δικαιούχων. Στη συνέχεια θα εκδίδεται η άδεια συμμετοχής.

**ΩΡΑΡΙΟ ΛΕΙΤΟΥΡΓΊΑΣ.**

Η λειτουργία της **Xριστουγεννιάτικης** αγοράς θα αρχίζει από τις **08:00 π.μ.** και θα σταματά πριν τα μεσάνυχτα.  Η ακριβής ώρα παύσης της θα καθορίζεται από τους εμπόρους από κοινού, ανάλογα με την υπάρχουσα κίνηση των επισκεπτών.  Οι μεγαφωνικές εγκαταστάσεις θα χρησιμοποιούνται το αργότερο μέχρι τις **23:00**.